பெரோஸ் கான்

**பெரோஸ் கான்** (*Feroz Khan*) (பிறப்பு சுல்பிகர் அலி ஷா கான்) (25 செப்டம்பர் 1939-27 ஏப்ரல் 2009 ) ஓர் இந்தியத் திரைப்பட நடிகரும், திரைக்கதை ஆசிரியரும், தயாரிப்பாளரும் மற்றும் இயக்குநரும் ஆவார். இவர் 60 க்கும் மேற்பட்ட படங்களில் தோன்றி பாலிவுட்டின் பிரபலமான குறியீட்டின் ஒருவராக ஆனார். பெரோஸ் கான் அர்சூ (1965) *சஃபர்* (1970) *உபாஸ்னா* (1971) மேலா (1971) *அப்ராத்* (1972), *கோட்டே சிக்காய்* (1974) *காலா சோனா* (1975) *தர்மாத்மா* (1975), *நாகின்* (1976) *குர்பானி* (1980) *கச்சே ஹீரே* (1982) *ஜான்பாஸ்* (1986) *தயவன்* (1988), *யால்கர்* (1992), *வெல்கம்* (2007) போன்ற வெற்றிகரமான இந்தித் திரைப்படங்களில் நடித்ததற்காக அறியப்படுகிறார்.

1970 ஆம் ஆண்டில் *ஆத்மி அவுர் இன்சான்* (1969) படத்திற்காக சிறந்த துணை நடிகருக்கான பிலிம்பேர் விருதினை வென்றார். பின்னர் 2000 ஆம் ஆண்டில் பிலிம்பேர் வாழ்நாள் சாதனையாளர் விருதைப் பெற்றார். இவர் “கிழக்கின் பெங்களூரில், கசுனியைச் சேர்ந்த ஆப்கானியரான சாதிக் அலி கான் மற்றும் ஈரானைச் சேர்ந்த பாரசீக வம்சாவளியைச் சேர்ந்த பாத்திமா ஆகியோருக்கு பிறந்தார். இவரது தாயின் குடும்பம் குதிரை வளர்ப்பில் ஈடுபட்டிருந்தது.

பெரோஸ் கான், பெங்களூரில் தனது ஆரம்பக் கல்வியைப் பயின்றார். கிளர்ச்சியாளராக அறியப்பட்ட இவர் பள்ளிகளில் இருந்து வெளியேற்றப்பட்டார். தேர்வுகளில் தேர்ச்சி பெற்ற போதிலும், கல்லூரிக்குச் செல்லவில்லை. பின்னர் திரைப்படங்களில் பங்கேற்க மும்பை சென்றார்.

## தொழில் வாழ்க்கை
1960 ஆம் ஆண்டில் தீதி என்ற படத்தில் இரண்டாவது கதாநாயகனாக அறிமுகமானார்.

1960கள் மற்றும் 1970களின் முற்பகுதியில், இவர் பிற நடிகர்களுடன் குறைந்த செலவில் உருவாகும் படங்களில் தோன்றினார். 1962 ஆம் ஆண்டில், சிமி கரேவாலுக்கு இணையாக *டார்சான் கோஸ் டு இந்தியா* என்ற ஆங்கில மொழி திரைப்படத்தில் நடித்தார்.

1965 ஆம் ஆண்டில் பானி மஜூம்தாரின் *ஊன்சே லாக்* (1965) என்ற படத்தில் இவருக்கு முதல் பெரிய வெற்றி கிடைத்தது. இத்திரைப்படத்தில் இவர் ராஜ் குமார் மற்றும் அசோக் குமார் ஆகியோருடன் நடித்திருந்தார். இதைத் தொடர்ந்து *சாம்சன்*, *ஏக் சபெரா ஏக் லூட்டேரா* மற்றும் *சார் தர்வேஷ்* போன்ற சிறிய செலவில் தயாரிக்கப்பட்ட வெற்றி படங்கள் வந்தன. மீண்டும், அதே ஆண்டில், சாதனா நடித்த *ஆர்ஜூ* என்ற இசையை அடிப்படையாகக் கொண்ட படத்தில் தியாகம் செய்யும் காதலனாக நடித்தார். *ஆத்மி அவுர் இன்சான்* (1969) திரைப்படத்தின் மூலம் சிறந்த துணை நடிகருக்கான தனது முதல் பிலிம்பேர் விருதைப் பெற்றார். யால்கர் (1992) என்ற திரைப்படத்தை இயக்கி நடித்த பிறகு, இவர் 11 ஆண்டுகள் நடிப்பிலிருந்து நீண்ட இடைவெளி எடுத்துக் கொண்டார்.

2003 ஆம் ஆண்டில்,  *ஜானாஷீன்* படத்தைத் தயாரித்து இயக்கினார். இதில் இவரின் மகன் பர்தீன் கானுடன் இணைந்து நடித்திருந்தார்.  இந்த படம் இவர் இயக்கிய கடைசி படமாகும்.

## சொந்த வாழ்க்கை
பெரோஸ் கான் 1965 இல் சுந்தரி என்பவரை மணந்தார். ஆனாலும் இவர்கள் 1985 இல் விவாகரத்து செய்தனர். சுந்தரி சிந்தி இந்து பின்னணியைச் சேர்ந்தவர் 

இவர்களுக்கு லைலா கான் மற்றும் பர்தீன் கான் என இரு மகள்கள் பிறந்தனர்.

## இறப்பு
நுரையீரல் புற்றுநோய் பாதிக்கப்பட்டிருந்த பெரோஸ் கான் 27 ஏப்ரல் 2009 அன்று இறந்தார்.

## மேற்கோள்கள்

## வெளி இணைப்புகள்
* 

## வெளி இணைப்புகள்

* 
* ஃபெரோஸ் கான் ஆப்கானிஸ்தானில் ஜனஷீன் படம் எடுக்க சென்றார். 
* பிலிம்ஃபேர் விருதுகள்
* ஃபெரோஸ் கான் - டெய்லி டெலிகிராப் இறப்புச்செய்தி
* http://www.bollywood101.com/article.asp?articleid=50059&amp;Fero-ze-Khan-no-more- 
* http://timesofindia.indiatimes.com/India/Feroz-Khans-last-journey-in-style/articleshow/4456822.cms

பகுப்பு:பிலிம்பேர் விருதுகள் வென்றவர்கள்
பகுப்பு:இந்திய முஸ்லிம்கள்
பகுப்பு:இந்தித் திரைப்பட இயக்குநர்கள்
பகுப்பு:இந்தியத் தொலைக்காட்சி தொகுப்பாளர்கள்
பகுப்பு:2009 இறப்புகள்
பகுப்பு:1939 பிறப்புகள்
பகுப்பு:இந்தித் திரைப்பட நடிகர்கள்
பகுப்பு:இந்தியத் திரைப்பட நடிகர்கள்
பகுப்பு:இந்தியத் திரைப்பட இயக்குநர்கள்
பகுப்பு:இந்தியத் திரைப்படத் தயாரிப்பாளர்கள்